съответното разследване с оглед изтичане на срока на действие на мерките, не е необходимо да се установява точен дъмпингов марж. През януари 2021 г. Комисията направи справка с базата данни на Dun & Bradstreet („D&B“) (89), за да провери дали финансовите данни на петте дружества са актуализирани. Единствената установена актуализация е тази на Ajinomoto Co. (Thailand) Ltd., обхващаща периода между април 2019 г. и март 2020 г., но наборът от данни е непълен, тъй като не включва нетната печалба. Поради това беше използван първоначалният набор от данни, който беше разгласен във втората бележка относно производствените фактори.
 3.2.7. Изчисляване
 (130)
 Въз основа на посоченото по-горе Комисията формира нормалната стойност на базата на цена франко завода в съответствие с член 2, параграф 6а, буква а) от основния регламент. Предвид неоказването на съдействие от страна на производителите износители/производителите от Китай и факта, че по тази причина няма налична информация относно видовете на продукта, продаван на вътрешния пазар, не е установена нормална стойност за всеки отделен вид на продукта.
 (131)
 Първо, Комисията определи производствените разходи, при които няма нарушение. При липсата на съдействие от страна на китайските производители износители/производители Комисията се позова на информацията, предоставена от заявителя в искането, като се базира на структурата на разходите и съответните технически производствени съотношения между суровини и крайни продукти на неговите производствени заводи, адаптирани към основните източници на захар (скорбяла от царевица), използвани в Китай, по отношение на използването на всеки фактор (материали и труд) за производството на MSG. Комисията умножи коефициентите на потребление по разходите, при които няма нарушения, за единица продукция в представителната държава Тайланд.
 (132)
 Впоследствие Комисията използва съотношението между установените общи производствени разходи, както е разяснено в съображение 128, и производствените разходи, при които няма нарушение. Във връзка с ПОАР и печалбата Комисията използва претеглените средни ПОАР и печалбата, записани в публично достъпните финансови отчети на петимата установени производители на MSG в Тайланд, както е обяснено в съображение 129. По тези причини към неизкривените производствени разходи Комисията добави следните елементи:
 —
 общите производствени разходи, които възлизат на [5—10 %] от общите производствени разходи, както е обяснено в съображение 128;
 —
 ПОАР в размер на 16 %, приложени към сумата на разходите за производство и общите производствени разходи, както и;
 —
 Към сумата на разходите за производство и общите производствени разходи беше приложена печалба от 18 %.
 3.2.8. Експортна цена
 (133)
 Поради неоказването на съдействие от страна на производителите износители/производителите от КНР експортните цени за Съюза бяха установени въз основа на наличните факти в съответствие с член 18 от основния регламент. Комисията установи експортната цена въз основа на наличните статистически данни, а именно базата данни Comext (Евростат). Тъй като цените в Comext се записват на равнището на стойност, застраховка и навло (CIF), нивото франко завода беше установено въз основа на представените доказателства в искането за преглед с оглед изтичане на срока на действие на мерките за транспортни разходи, обработка, морски товари и застраховка.
 3.2.9. Сравнение и дъмпингов марж
 (134)
 Комисията сравни формираната нормална стойност в съответствие с член 2, параграф 6а, буква а) от